Antonio Rukavina. Antonio Rukavina () (1984-yil 26-yanvarda tugʻilgan) — serbiyalik sobiq professional futbolchi, oʻng qanot himoyachisi sifatida oʻynaydi. Klubdagi faoliyati. Rukavina 2002/2003-yilgi mavsumda Serbiya va Chernogoriya 2-ligasida gʻalaba qozongan mahalliy „Bezaniya“ klubida kattalar tarkibidagi debyutini amalagaa oshirgan. U shuningdek jamoasiga, 2005/2006-yilgi Serbiya Birinchi ligasida gʻalaba qozonishda yordam bergan. Gʻalabadan keyin uning jamosi Serbiya Superligasiga koʻtarilgan. 2006-yil dekabr oyida „Partizan“ va „Bezaniya“ Rukavina va Žarko Lazetich transferi shartlarini kelishib olgani eʼlon qilingan. Har ikki futbolchi 2007-yilning yanvarida toʻrt yillik shartnoma imzolagan. Yangi tayinlangan murabbiy Miroslav Dukich qoʻl ostida Rukavina 2006//2007-yilgi mavsumning ikkinchi yarmida 15 ta oʻyinda maydonga tushib, 3 ta gol urgan hamda oʻzini asosiy jamoaning doimiy oʻyinchisi sifatida koʻrsatgan. Keyinchalik u 2007/2008-yilgi mavsum oldidan jamoa sardori etib tayinlangan. 2008-yilning yanvarida Rukavina Germaniyaning „Borussiya Dortmund“ klubi bilan uzoq muddatli shartnoma imzolagan. U oʻsha yilning fevral oyida Bundesligadagi debyutini oʻtkazgan va „MSV Duisburg“ga qarshi kechgan bahsda 90 daqiqa harakat qilgan. 2009-yil fevral oyida Rukavina Bundesliga 2 jamosi 1860 Munichga jara asosida oʻtgan. 2009-yil iyun oyida u doimiy ravishda 1860 Munichning doimiy futbolchisiga aylangan. 2012-yil iyul oyida Rukavina Ispaniyaga koʻchib oʻtgan va Valyadolid bilan uch yillik shartnoma imzolagan. U avgust „Zaragoza“ga qarshi safarda 1:0 hisobida gʻalaba qozonilgan oʻyinda La Ligadagi debyutin oʻtkazgan. Ikki mavsumda Rukavina 71 oʻyinda maydonga tushgan va ikkita gol muallifiga aylangan. 2014-yilning 8-iyulida Rukavina „Vilyarreal“ bilan ikki yillik shartnoma imzolagan.U "ispan jamoasi safida" barcha musobaqalarda 32 ta oʻyin oʻtkazgan. Keyingi 2015/2016-yilgi mavsumda Rukavina 31 oʻyinda maydonga tushgan. 2018-yilning iyul oyida Rukavina Qozogʻiston chempioni „Astana“ jamoasi tarkibiga erkint agent sifatida qoʻshilgan. U birinchi mavsumida ularga liga chempionligini himoya qilishga yordam bergan. 2019-yilning avgustida Rukavina klub bilan shartnomasini 2021-yilgacha uzaytirgan. 2021-yil 11-noyabrda Rukavina futboldagi faoliyatini yakunlaganini eʼlon qilgan. Xalqaro faoliyati. Rukavina 2007-yilda 21 yoshgacha boʻlgan futbolchilar oʻrtasidagi Yevropa chempionatida Serbiya sharafini himoya qilgan. U turnir davomida jamoaning birinchi raqamli oʻng qanot himoyachisi boʻlgan. Bu pozitsiyada toʻrtta oʻyinda maydonga tushgan. 2007-yil 2-iyunda Rukavina Serbiya terma jamoasi safida debyut oʻyinda maydonga tushgan. Bu oʻyin UEFA yevro-2008 saralashida Finlandiyaga qarshi safarda 2:0 hisobida gʻalaba qozonilgan oʻyin boʻlgan. U 2010-yilgi FIFA Jahon Kubogi uchun 23 kishilik yakuniy tarkibga kiritilgan. 2018-yil iyun oyida Serbiya terma jamoasi bosh murabbiyi Mladen Krstajic Rukavinani FIFA Jahon chempionati-2018 uchun yakuniy 23 kishilik tarkibga kiritgan. U guruh bosqichining ikki oʻyinida, Kosta-Rika (1:0 gʻalaba) va Braziliyaga (2:0 magʻlubiyat) qarshi oʻyinlarda maydonga tushgan.